PD kërkon ringritjen e komisionit dypalësh për reformën zgjedhore
PS thotë se zgjedhjet e parakohshme nuk janë një çështje e mbyllur
Grupi parlamentar i Partisë Demokratike propozoi sot ringritjen e komisionit dypalësh pozitë-opozitë për reformën zgjedhore në përpjekje për të rregulluar më tej Kodin e Zgjedhjeve. Kjo nismë që u paraqit nga nënkryetari i PD, Bamir Topi, dhe që u diskutua në mbledhjen e sotme të grupit parlamentar, është po ashtu një nga kërkesat kryesore të opozitës socialiste menjëherë pas përfundimit të zgjedhjeve vendore. Kryeministri dhe drejtuesi i maxhorancës, Sali Berisha, deklaroi se reforma zgjedhore mbi bazën e rekomandimeve të OSBE dhe ODIHR është një domosdoshmëri afatshkurtër. ", - tha ai. Zoti Berisha tha se vendi ka nevojë gjithashtu edhe për një nevojë kushtetuese, pasi, sipas tij, disa nene të Kushtetutës duhen rishikuar. " - tha ai. Propozimi i maxhorancës për ngritjen e komisionit dypalësh për reformën zgjedhore u paraqit në administratën e Parlamentit njëkohësisht me një kërkesë për interpelancë urgjente të Partisë Socialiste me kryeministrin Berisha. Një grup deputetësh të opozitës socialiste me këtë interpelancë kërkuan informacion nga kryeministri mbi "lirinë e mediave dhe lidhjen e tyre me mafian", sic kishte komentuar zoti Berisha disa ditë më parë. Partia Socialiste shprehu sot shqetësim për akuzat e maxhorancës ndaj mediave, emërimet e fundit në polici dhe investimet e parealizuara publike. Kryesia e PS deklaroi pas një mbledhjeje në mesditë se kërkesa për zgjedhje të parakohshme nuk është një cështje e mbyllur, dhe se gjithcka do të varet nga mënyra se si maxhoranca do të trajtojë kërkesat e opozitës për reforma të thella politike dhe administrative.//lk